CELEX: 22017D2017
Language: sl
Date: 2016-04-29 00:00:00
Title: Sklep Skupnega odbora EGP št. 66/2016 z dne 29. aprila 2016 o spremembi Priloge I (Veterinarske in fitosanitarne zadeve) k Sporazumu EGP [2017/2017]

16.11.2017   
               
               
                  SL
               
               
                  Uradni list Evropske unije
               
               
                  L 300/1
               
            SKLEP SKUPNEGA ODBORA EGP
      št. 66/2016
      z dne 29. aprila 2016
      o spremembi Priloge I (Veterinarske in fitosanitarne zadeve) k Sporazumu EGP [2017/2017]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma,
      ob upoštevanju naslednjega:
      
                  (1)
               
               
                  Uredbo (EU) št. 576/2013 Evropskega sveta in Parlamenta z dne 12. junija 2013 o netrgovskih premikih hišnih živali in razveljavitvi Uredbe (ES) št. 998/2003 (1) je treba vključiti v Sporazum EGP.
               
            
                  (2)
               
               
                  Izvedbeno uredbo Komisije (EU) št. 577/2013 z dne 28. junija 2013 o vzorcih identifikacijskih dokumentov za netrgovske premike psov, mačk in belih dihurjev, o sestavi seznamov ozemelj in tretjih držav ter o zahtevah glede formata, oblike in jezika izjav, ki potrjujejo izpolnjevanje nekaterih pogojev iz Uredbe (EU) št. 576/2013 Evropskega parlamenta in Sveta (2) je treba vključiti v Sporazum EGP.
               
            
                  (3)
               
               
                  Direktivo 2013/31/EU Evropskega parlamenta in Sveta z dne 12. junija 2013 o spremembi Direktive Sveta 92/65/EGS glede zahtev v zvezi z zdravstvenim varstvom živali, ki urejajo trgovino znotraj Unije ter uvoz psov, mačk in belih dihurjev v Unijo (3) je treba vključiti v Sporazum EGP.
               
            
                  (4)
               
               
                  Izvedbeni sklep Komisije 2013/518/EU z dne 21. oktobra 2013 o spremembi dela 1 Priloge E k Direktivi Sveta 92/65/EGS glede vzorcev veterinarskih spričeval z gospodarstev (4) je treba vključiti v Sporazum EGP.
               
            
                  (5)
               
               
                  Uredbo Komisije (EU) št. 31/2014 z dne 14. januarja 2014 o razveljavitvi odločb 2004/301/ES in 2004/539/ES ter Uredbe (EU) št. 388/2010 (5) je treba vključiti v Sporazum EGP.
               
            
                  (6)
               
               
                  Uredba (EU) št. 576/2013 razveljavlja Uredbo (ES) št. 998/2003 Evropskega parlamenta in Sveta (6), ki je vključena v Sporazum EGP in jo je zato treba v okviru Sporazuma EGP razveljaviti.
               
            
                  (7)
               
               
                  Uredba (EU) št. 577/2013 razveljavlja odločbe Komisije 2003/803/ES (7), 2004/839/ES (8) in 2005/91/ES (9), ki so vključene v Sporazum EGP in jih je zato treba v okviru Sporazuma EGP razveljaviti.
               
            
                  (8)
               
               
                  Uredba (EU) št. 31/2014 razveljavlja odločbi Komisije 2004/301/ES (10) in 2004/539/ES (11) ter Sklep Komisije (EU) št. 388/2010 (12), ki so vključeni v Sporazum EGP in jih je zato treba v okviru Sporazuma EGP razveljaviti.
               
            
                  (9)
               
               
                  Ta sklep se nanaša na zakonodajo v zvezi z živimi živalmi, ki niso ribe in živali iz akvakulture. Zakonodaja v zvezi s temi zadevami se ne uporablja za Islandijo, kakor je določeno v odstavku 2 uvodnega dela poglavja I Priloge I k Sporazumu EGP. Ta sklep se zato ne uporablja za Islandijo.
               
            
                  (10)
               
               
                  Ta sklep se nanaša na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
               
            
                  (11)
               
               
                  Prilogo I k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Poglavje I Priloge I k Sporazumu EGP se spremeni:
      
                  1.
               
               
                  besedilo točke 10 (Uredba Evropskega parlamenta in Sveta (ES) št. 998/2003) se nadomesti z naslednjim:
                  „32013 R 0576: Uredba (EU) št. 576/2013 Evropskega parlamenta in Sveta z dne 12. junija 2013 o netrgovskih premikih hišnih živali in razveljavitvi Uredbe (ES) št. 998/2003 (UL L 178, 28.6.2013, str. 1).
                  V tem sporazumu veljajo določbe Uredbe v skladu z naslednjimi prilagoditvami:
                  
                              (a)
                           
                           
                              Norveške se ne šteje za tretjo državo.
                           
                        
                              (b)
                           
                           
                              v členu 8(1) se doda naslednji pododstavek:
                              Skupne vloge, vključno z Norveško, se predložijo Komisiji in Nadzornemu organu Efte. Komisija se posvetuje z Nadzornim organom Efte, preden sprejme odločitve v skladu s tem členom v zvezi z Norveško.
                           
                        
                              (c)
                           
                           
                              Datum ‚29. decembra 2014‘ iz členov 44(1)(b) in 44(2)(b) je v zvezi z Norveško datum začetka veljave Sklepa Skupnega odbora, ki vključuje Uredbo v Sporazum.
                           
                        Ta akt se ne uporablja za Islandijo.“;
               
            
                  2.
               
               
                  za točko 10 (Uredba (EU) št. 576/2013 Evropskega parlamenta in Sveta) se v delu 1.1 doda naslednje:
                  
                              „10a.
                           
                           
                              
                                 32013 R 0577: Izvedbena uredba Komisije (EU) št. 577/2013 z dne 28. junija 2013 o vzorcih identifikacijskih dokumentov za netrgovske premike psov, mačk in belih dihurjev, o sestavi seznamov ozemelj in tretjih držav ter o zahtevah glede formata, oblike in jezika izjav, ki potrjujejo izpolnjevanje nekaterih pogojev iz Uredbe (EU) št. 576/2013 Evropskega parlamenta in Sveta (UL L 178, 28.6.2013, str. 109).
                              V tem sporazumu veljajo določbe Uredbe v skladu z naslednjimi prilagoditvami:
                              
                                          (a)
                                       
                                       
                                          Norveške se ne šteje za tretjo državo.
                                       
                                    
                                          (b)
                                       
                                       
                                          Besedilo ‚Evropska unija‘ na platnici vzorca potnega lista iz dela 1 Priloge III se nadomesti z besedilom ‚Evropska unija/Norveška‘.
                                       
                                    
                                          (c)
                                       
                                       
                                          Ob zastavi EU na platnici potnega lista je lahko upodobljena norveška zastava.
                                       
                                    Ta akt se ne uporablja za Islandijo.“;
                           
                        
            
                  3.
               
               
                  v točki 9 (Direktiva Sveta 92/65/EGS) v delu 4.1 in v točki 15 (Direktiva Sveta 92/65/EGS) v delu 8.1 se dodata naslednji alinei:
                  
                              „—
                           
                           
                              
                                 32013 L 0031: Direktiva 2013/31/EU Evropskega parlamenta in Sveta z dne 12. junija 2013 (UL L 178, 28.6.2013, str. 107),
                           
                        
                              —
                           
                           
                              
                                 32013 D 0518: Izvedbeni sklep Komisije 2013/518/EU z dne 21. oktobra 2013 (UL L 281, 23.10.2013, str. 14).“;
                           
                        
            
                  4.
               
               
                  Besedila točk 121 (Odločba Komisije 2003/803/ES), 122 (Odločba Komisije 2004/301/ES), 125 (Odločba Komisije 2004/839/ES), 126 (Odločba Komisije 2005/91/ES) in 147 (Odločba Komisije 2004/388/ES) v delu 1.2 se črtajo.
               
            Člen 2
      Besedila Uredbe (EU) št. 576/2013, Izvedbene uredbe (EU) št. 577/2013, Direktive 2013/31/EU, Izvedbenega sklepa 2013/518/EU ter Uredbe (EU) št. 31/2014/EU v norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
      Člen 3
      Ta sklep začne veljati 1. junija 2016 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 29. aprila 2016
         
            
               Za Skupni odbor EGP
            
            
               Predsednik
            
            Claude MAERTEN
         
      
      
         (1)  UL L 178, 28.6.2013, str. 1.
      
         (2)  UL L 178, 28.6.2013, str. 109.
      
         (3)  UL L 178, 28.6.2013, str. 107.
      
         (4)  UL L 281, 23.10.2013, str. 14.
      
         (5)  UL L 10, 15.1.2014, str. 9.
      
         (6)  UL L 146, 13.6.2003, str. 1.
      
         (7)  UL L 312, 27.11.2003, str. 1.
      
         (8)  UL L 361, 8.12.2004, str. 40.
      
         (9)  UL L 31, 4.2.2005, str. 61.
      
         (10)  UL L 98, 2.4.2004, str. 55.
      
         (11)  UL L 237, 8.7.2004, str. 21.
      
         (12)  UL L 114, 7.5.2010, str. 3.
      
         (*1)  Navedena ni nobena ustavna zahteva.